Toshkentda uyga kirib, pul va taqinchoqlarni o‘g‘irlagan maktab o‘quvchisi ushlandi

Toshkent shahrining Mirzo Ulug‘bek tumanida yashovchi 18-sonli maktabning 9-sinf o‘quvchisi B.S. 20-iyun kuni shu tumanda yashovchi O.D. ismli ayolning uyiga ochiq qolgan eshik orqali kiradi. Bu haqda IIV jamoatchilik va OAV bilan aloqalar boshqarmasi xabar berdi.

U ayolning xonasidan pullari, zargarlik buyumlari va bank plastik kartochkalari bo‘lgan hamyonni o‘g‘irlab ketadi.
Ushbu holat yuzasidan B.S.ga nisbatan tergov harakatlari olib borilmoqda.